Uus juht, uus peatükk.
Räägime uue USA presidendi agendast.
Ta veetis usu tõttu aastaid vangis.
Andrew Brunson räägib,
kuidas USA kristlased peaksid palvetama tagakiusatute eest.
Võitlus usu eest Hongkongis.
Kuuleme, kuidas Hiina kristlased kuulutavad evangeeliumi.
KRISTLIKU MAAILMA UUDISED
Tere tulemast kõigile vaatama saadet "Kristliku maailma uudised".
Olen George Thomas. - Mina olen Wendy Griffith.
Nüüd, kui Joe Biden on seatud USA 46. presidendiks,
tekib küsimus, mis ootab USAd ees.
Kas ameeriklasi ootab ees suurem vabadust ja õitseng
või kasutab valitsus kõrgtehnoloogiat, et määrata piiranguid
ning kujundada sellega totalitaarse normaalsuse.
Gary Lane räägib lähemalt.
See on haruldane jõu näitamine,
mida võiks näha kolmanda maailma totalitaarsetes valitsustes.
25 000 sõdurit rahvuskaardist suuroperatsioonil USA pealinnas,
et julgestada Joe Bidenit ja vannutamistseremoonial osalenuid.
See pole esimene säärane ametissevannutamine USAs.
1861. a määrati katustele täpsuslaskurid
ja väeüksused maanteele, et kaitsta ebapopulaarset
presidendikandidaati Abraham Lincolni,
kelle kaarik liikus Pennsylvania avenüült Kapitooliumile.
Viie nädala pärast puhkes Fort Sumteris kodusõda.
160 aastat hiljem usutakse,
et lõhenenud USA on teise kodusõja lävel.
Ajakirja Ameriucan Conservative vanemtoimetaja Arthur Rod Dreheri
sõnul võib USA olla hoopis "isa Kolakovici" lävel.
Oma raamatus "Live Not by Lies" räägib ta natsivastasest preestrist,
kes õpetas teises maailmasõjas Slovakkia katoliiklikus ülikoolis.
Isa Stephen Kolakovic hoiatas oma õpilasi eesoleva tagakiusu eest.
Ta ütles, et hea uudis on et sakslased kaotavad sõja,
kuid halb uudis on, et kommunistid valitsevad sõja lõppedes riiki.
Esmalt rünnatakse kogudust ja selleks peab valmistuma.
Kolakovic korraldas
kannatusteks ettevalmistamiseks õpilaste palvegruppe.
Dreheri sõnul sai sellest Ida-Euroopa põrandaaluse kiriku selgroog.
Usun, et oleme USAs sarnases punktis.
Kristlased igast harust: katoliiklased,
protestandid, õigeusklikud peavad kasutama praegust vabadust ära,
et luua võrgustikke ning valmistuda tagakiusuks.
Erinevalt sotsialistlikust ja idabloki kommunismist
võib Dreheri sõnul tulla USAsse hoopis "pehme" totalitarism.
Meil pole koonduslaagreid, salapolitseid vm sotsialistlikku.
Pigem hakatakse kõrgtehnoloogiliste suurettevõtetega majandust piirama,
et üksnes riigikorra toetajad saaksid osa majandusest.
Sotsiaalmeedia kõne tsenseerimine
ja Amazoni hiljutine otsus sulgeda populaarse konservatiivide saidi Parler
annab aimdust, mis võib meid ees oodata.
Kõrgtehnoloogia suurettevõtted kasutavad me eelturu ühiskonnas
enda vabadust marginaliseerida ning rõhuda "taunitavaid",
st poliitilised konservatiivid ja usulised konservatiivid.
Dreheri ja mõne kodanike õiguste eest seisja sõnul
võivad Kongressi liikmed kasutada hiljutisi sündmuseid,
et tuua sisse terrorivastase seaduseelnõu.
Nad kardavad, et otsus võib kahjustada süütuid ameeriklasi.
Näeme, et nimetatakse terroristideks inimesi,
kel pole mingit huvi terrori vastu, kes ei toeta vägivalda
vaid kes lihtsalt seavad küsimuse alla riigis tehtavad otsused.
Neil on selleks ka õigus.
Usun, et konservatiivsed kristlased on samuti sihtmärgiks
ega tehta mingit vahet rahumeelsetel ja vägivaldsetel konservatiividel.
Dreher usub, et kuigi koroonaviirus on tõsine teema,
paneb see sõltuva USA ühiskonna veelgi enam pooldama kontrolli.
See on hoidnud meid hirmu ja kontrolli mõttelaadis,
mistõttu oleme avatud sellele, et valitsus ütleb, mida teha.
Leian, et see sillutab tee veel suuremale kontrollile.
Viisakusest nende vastu, kes hõlmavad pea igat eluala,
sh valitsust, kõrgtehnoloogilisi suurfirmasid ja peavoolu meediat.
See toimib juba Hiinas, kus kommunistlik valitsus
on seadnud sotsiaalse krediidi süsteemi,
et sundida tsiviilisikuid tegema, mida valitsus tahab.
Nn "häid kommuniste" tasustatakse täieliku ligipääsuga majandusele,
reisimisele, paremale haridusele ning heale töökohale.
Usun, et näeme selle süsteemi mitteametlikku versiooni USAs.
Löögi all on konservatiivid ja traditsionaalsed kristlased.
Todd Nettleton on saatejuht Märtrite Hääl raadiokanalis.
Ehk mõjutab see su tööd
või edutamist töökohas või arengut selles.
Dreheri sõnul peaksid USA kristlased valmistuma.
USA kirik ei tea midagi kannatustest.
Meil on läinud kaua aega hästi.
Need, kes kasvasid üles kommunistlikus valitsuses,
kellest rääkisin oma raamatus, teavad, mida tähendab usu eest kannatada.
Peame õppima nende kogemustest ning õppima püsima kindlatena
ja kannatama, seejuures vaenlast vihkamata.
Kristus ütles, et maailm vihkab Teda
ning kui järgime Teda, vihkab maailm ka meid.
USA kristlastena pole me seda väga kogenud.
See võib muutuda ja näeme päeva, mil Jeesuse Kristuse järgimine
läheb kellelegi kalliks maksma ning isegi siin, USAs.
Gary Lane, CBN Newsile
Kui keegi mõistab tagakiusu ja oma usu eest kannatamist,
on selleks Andrew Brunson.
52a USA pastor lukustati 2 aastaks ebaõiglaselt Türgi vanglasse.
Brunson oli Türgis üle 20 aasta misjonär.
Pastor Brunson, suur aitäh, et tulite saatesse.
Kuidas saaks USA kristlik kirik valmistuda tagakiusuks?
Minu südamel on tõsta teadlikkust eesolevatest raskustest,
et oleksime kained ning ette valmistatud.
Peamine, mida teha on tõsta juhtide ja õpetajate teadlikkust,
et nad valmistaksid oma kirikus olevaid inimesi ette.
Seega esimene samm on sellest rääkida,
et nad mõistaksid, et tagakius võib tulla ka USA osariikidesse.
Paljud arvavad, et ei või, kuid tagakius võib tulla.
Teiseks on hoida tähelepanu
isiklikul suhtel Jumalaga ning armastusel Tema vastu.
Otsige Jumala südant,
kuna oleme valmis kannatama nende pärast, keda armastame.
Teiseks hoida jumalakartust ja õiget perspektiivi.
Keda ma kardan kõige enam?
Kas kardan Jumalat või inimest?
Kas kardan Jumalale kuuletumise tagajärgi nagu nt tagakius
või tagajärgi Jumalale mitte kuuletumisest?
Kolmandaks on hoida sihi- ja otsusekindlust.
Otsustad, et seisad kindlana ega tee kompromisse.
Oluline on ka kogukondade ehitamine,
kuna need lähisuhted, kus on usk, armastus ja ühtsus,
on väga olulisel kohal, kuna hoiavad raskustes kindlana.
Viimaseks mainisin, et peaksime kaitsma Jumala Sõna.
Ma ei pea silmas Sõna õpetamist vaid selle kaitsmist,
kuna avaldatakse survet teha kompromissi
ja kaitsta kristlaskonnas Jumala Sõna terviklikkust ja autoriteetsust.
Mainisid, et me siin USAs
ei ole kogenud tagakiusu ja paljud mõistagi kardavad seda.
Kuidas peaksime sellesse suhtuma?
Mitmed mu sõbrad ootavad peatselt suurt vaimulikku ärkamist.
Loodan, et see tuleb.
Kui meil on vaimulik ärkamine,
usun, et see tuleb raskete olukordade läbi.
Enne kui näeme suurt hulka uusi kristlasi tulemas kirikusse,
usun, et kogeme kui hiidlainet, mis püüab kirikut uputada.
See ebaõnnestub.
Usun, et juhid on tohutu surve all
teha kompromisse just Kristuse ülimuslikkuses,
et Ta on ainus tee päästeni
või millist kuuletumist nõuab Ta enda järgijatelt nende elustiilis,
sh seksuaalses moraalis, soo küsimustes ja identiteedis.
Need juhid on silmitsi valikuga, kas õpetada neil teemadel
või vaikida ja seda propageerida.
Usun, et näeme koguduses välja valimist ja eraldamist.
Olud võivad muutuda segaseks ja vastandlikuks.
Kirikud ja juhid, kes teevad kompromisse,
saavad tunnustuse ning neid esitletakse
kui hea, armastava ja vastuvõtliku kristluse eeskujuna,
mille vastandiks on vihkav sallimatus kristlastelt,
kes aga tegelikkuses omavad tõelist usku.
Hea uudis on et surve all toimub koguduses puhastus.
See on raske ja rõhutan,
et võidumeelsuse asemel peaks meil olema kaine mõistus.
Teame, et Jumal teeb selle keskel tööd
ning kogudus saab raskuste kaudu puhastatud.
See omakorda tähendab, et särame pimeduses eredalt.
Seega peame olema kained ja ette valmistatud,
kuid samas ootama, et Jumal teeb läbi usklike tööd.
Suurepärane.
Suur aitäh, pastor Brunson, et tulite täna saatesse.
Tänan teid.
Kuuleme, kuidas Hiina julgeolekukriis raskendab riigi kristlaste olukorda.
Keerukatel aegadel on vaja tugevust ja usku.
Teiega saab kõik korda.
Meil on vaja tarkust uutes kohustustes.
Suurepärane töö!
Kaley, kirjuta palun lause..
Samuti julgust ja soosingut, et täita elu nõudmisi.
Pat Robertsoni raamatus "I have walked with the living God"
jagab ta oma elukogemusi, mis inspireerivad ja kasvatavad usku.
Nimetaksin sellest raamatust ühe asja.
Vabane kolast enda elus ja veeda aega Jumala ligiolus.
Võida raskused ja ela Jumala õnnistuses.
Lisainfo ekraanil.
Elu on parem hea ööunega.
Saa tasuta DVD või töövihik, kuidas kaitsta enda und.
Päevakajalised uudised, eksklusiivsed lood ja saated
tervisest meelelahutuseni, mida sa ei leia mujalt.
CBNi uudistekanalit saad usaldada.
Tõepõhised uudised üle maailma.
Inspireerivad saated ja lootustandvad lood.
Seda kõike ühest paigast ja kristlikust vaatenurgast.
CBN - usaldusväärne vaatenurk.
Lisainfo ekraanil.
Tere tulemast tagasi.
Hiina määras julgeolekuseaduse, et avaldada survet Hongkongile.
Vahistatud on kristlasi, poliitikuid ja demokraatiat pooldavaid aktiviste.
Rahvahulgad pagevad linnast, mõned peidavad end.
Kuidas reageerib tagakiusule Hongkongi kristlik kirik?
Vaatame lähemalt.
Hongkongi elanikele
on Hongkong kahe aastaga tundmatuseni muutunud.
Pastor Butch Tanner kolis siia Texasest 2017. a,
et juhtida kogudust Kowloon International Baptist Church.
2019. a juulis puhkesid
valitsuse vastased rahutused vastuolulise väljaandmiseelnõu tõttu,
mille tõttu oli linnas kuude kaupa kaos ja verevalamine.
Tenneri kogudus oli tervenemiskohaks.
Politseiametnikud ja meeleavaldajad
kogunesid me kirikuhoonesse, et üheskoos palvetada ja laulda.
Protestid on nüüdseks vaibunud, kuid tekkinud on hirm linna tulevikus.
Hiina tugevdab oma haaret Hongkongile julgeolekuseadusega.
Hongkongis on tõsine hirm.
Kardetakse, et olukord ei rahune ning normaalsus ei taastu.
Hirmuks on ka põhjust.
6. jaanuaril tegi Hongkongi politsei reidi 73 piirkonda.
Arreteeriti 53 poliitikut,
demokraatiat toetavat juhti, inimõiguste aktiviste ja teisi.
Parlamendiliige Lam Cheuk-ting oli üks vahistatutest,
kes sai salvestada hetke, mil politsei tungis ta koju.
Teid süüdistatakse riikliku julgeolekuseaduse rikkumises,
millega õõnestate riigivõimu.
Hongkongi eelmine linnapea Chris Pattern teatas,
et linnas toimunu on Hiina "vaba ühiskonna jõhker hävitus".
Hongkong kongis keeratakse kui vinti peale,
et hävitada linna vabadused, mis ennist õitses õigusriigina.
Arreteeriti ka USA preester, kellest sai advokaat, John Clancey,
keda ootab võimalik vanglakaristus
Hiina autokraatiale vastandumise eest Hongkongis.
Vahistatud on ka kristlasi
nagu prominentne aktivist Joshua Wong,
keda võib näha sellel detsembri alguses tehtud pildil minemas vangi.
Detsembrikuu lõpus arreteeriti ka kaks katoliku nunna.
Kui nad arvavad, et saavad ideed vabadusest ja demokraatiast
igaveseks vangistada, siis nad petavad end.
Tõde on, et nad on kabuhirmus, milles liberaalse demokraatia seisneb.
Andmete kohaselt plaanib
300 000 Hongkongi elanikku lähikuudel linnast lahkuda.
Lap Yan Kung, Hiina Hongkongi Ülikooli õppejõu teatel
on eri pastorid juba lahkunud ning teised varjavad enda tegevust.
Valitsus ja politsei kasutavad julgeolekuseadust
kõikvõimalikel viisidel, et kiusata taga pastoreid ja rahvast.
Hiina õigustas massilisi vahistamisi,
hoolimata USA eksriigisekretäri Mike Pompeo üleskutsetest.
Kellegi õigused ei ületa seadust.
Seadust peab järgima ja selle rikkujad võetakse vastutusele.
USA president Bideni kandidaat
riigisekretäriks, Anthony Blinken, nimetas vahistamisi rünnakuks neile,
kes seisavad julgelt üldiste õiguste eest ja kinnitas,
et Bideni administratsioon seisab Hongkongi elanikega
Hiina rünnakus demokraatia vastu.
Endine vaba linn, Hongkong kogeb drastilist muutust kõigil tasanditel.
Hiina president Xi Jinping otsustas lähikuudel
kujundada ümber koolid, meedia, seadusandlus ja kohtusüsteemi
ning muudatusi tuleb teisigi.
Kooli juhtkond muutub.
Koolides, mil polnud enne kommunismiga mingit seost,
on nüüdsest kommunistlikud juhid.
Kristlased kardavad, et Hongkong muutub Hiina linnade sarnaseks
ning usulised piirangud koos julgeolekuseadusega
hakkavad ka neile kehtima, tehes neil võimatuks usku järgida.
Hongkongi elanikkonna tsenseerimine levib
ja paljud on väga ettevaatlikud, mida nad võivad öelda.
Hiina kristlased kogevad üht karmimat valitsuse poolset tagakiusu.
Siinsed kristlased valmistuvad samuti tulevikuks.
Nad kannavad väga.
Ehk on meil aeg õppida midagi me õdedelt ja vendadelt Hiinas.
Püsib suur lõhe kristlaste vahel,
kes toetavad Hiina valitsust ja nende vahel, kes ei tee seda.
Hongkongi ekspolitseiametnik
Ricky Wong on pastoriks koguduses Trinity Theology Baptist Church.
Ta toetab Hiinat ja teatab,
et uus seadus ei piira usuvabadust linnas.
Olen seaduse osas positiivselt meelestatud ja leian,
et peaksime palvetama ja hoidma pilgu Jeesusel.
Meeste äriühingu Full Gospel Business Men’s Fellowship juht
dr Hugo Chan on veendumusel, et hoolimata võimalikest piirangutest
levib Jeesuse Kristuse evangeelium edasi.
Me keskel on palju segadust ja vastandumist,
kuid usun, et isegi Hiinas, võidab lõpuks Jumala riik,
kuna seda ei saa muuta.
Paljud kirikud Hongkongis teevad pandeemia tõttu ülekandeid.
Pastor Tanner peab koosolekuid väikestest kodugruppides.
Julgustame inimesi hoidma oma pilku Jeesusel
ja viima valgust pimedusse ning lootust murtuse keskele.
Tanneri sõnul kuulutab ta julgelt sõnumit Jumala armastusest,
olenemata, mis ees ootab.
Vaatame ja valmistume selleks,
et mis iganes juhtub, kuulutame me Jeesust.
Ka siis, kui see hõlmab tagakiusu.
Ka siis, kui see hõlmab väljasaatmist.
Hea lugu, George.
Kas sealsed kristlased on tagakiusuks valmis?
Ei ega ole sellega harjunud.
Nad palvetavad eesolevatel päevadel ja nädalatel,
et see ei juhtuks nendega, kuid näib, et see tuleb siiski.
Tulekul:
Kuidas Armeenia kristlased hoiavad kinni perest ja usust,
et jääda seisma keset häda nende riigis.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
kaob valu.
Kui tuleme armastuses kokku,
sünnivad imed.
Mida sügavam pimedus
seda eredam on valgus.
Saade "Faithwire"
Muuda oma vaatenurka.
See vähendab kaalu,
tugevdab su immuunsüsteemi ning tõstab aju võimekust.
Oleme näinud, mis mõju on mikrobioomil me tervisele.
Lisainfo ekraanil.
Avastad, kuidas seedimine mõjutab kogu su tervist.
Mikrobioomi häiret
on seostatud depressiooniga, vähi ja südameprobleemidega.
Õpi, kuidas luua tugevam ja tervem seedesüsteem.
Heas tasakaalus mikrobioom
kaitseb meid kogu aeg väliste "sissetungijate" eest.
Lisainfo ekraanil.
Tee kindlaks, et mikroobid töötavad su kasuks, mitte kahjuks.
Internetist tellides saad seda koheselt uurida.
Selles digitaalne e-raamat ning lisamaterjalid.
Lisainfo ekraanil.
Tere tulemast tagasi.
2020. a oktoobris puhkes sõjategevus
kahe endise nõukogude riigi vahel, Armeenia ja Aserbaidžaani vahel.
Lühikeses sõjas hukkus üle 5000 ning 100 000 asustati ümber.
Reporter Chuck Holtoni sõnul sõlmiti novembris relvarahu,
kuid Armeenias on siiani konfliktikolded.
Talv Armeenias.
Külm ilm võib olla karm,
kuid selle ajalooliselt kristliku riigi kodanikud
leiavad soojust traditsioonidest, usust ja perest.
Jõulude tähistamine 25. detsembril algas 336. aastal,
mil Rooma imperaator Constantinus Suur teatas,
et sel päeval tähistatakse Jeesuse sündi.
Armeenias tähistati Jeesuse sündi 6. jaanuaril,
30 aastat enne imperaatori otsust.
USAs nimetatakse seda kolmekuningapäevaks.
Nad tähistavad seda siiani, ka enam kui 1600 a hiljem.
Tähistame jõule jõululaupäeval ehk 5. jaanuari õhtul.
Peame küünlavalguse liturgiat, mil teatame Jeesuse sünnist.
Järgmisel hommikul, 6. jaanuaril peame liturgiaid kirikutes üle maailma.
95% armeenlastest on kristlased, mistõttu usupühad nagu see
on siin tähtsal kohal peale usutraditsioonide,
mida on Armeenia apostellik kirik pidanud aastatuhandeid.
See on Haghartsini klooster Põhja-Armeenias Dilijani linnas.
Kristlased on tähistanud selles kirikus Kristuse sündi üle tuhande aasta.
Selle aasta pidustused on tagasihoidlikumad.
Sel on ka põhjus.
Rääkisime ühe preestriga, miks.
Küsimus on me püsimajäämises, me identiteedis ja kõiges muus.
Ta ei räägi Armeenia kogudusest, kuigi see on Armeenias elu kese
vaid peab silmas Armeenia isamaad, millest osa kaotati hiljuti lühikeses,
kuid intensiivses sõjas idanaabri Aserbaidžaaniga.
2020. a septembrist tungis aserite armee aladele,
kus armeenlased on tuhandeid aastaid elanud.
Kogu rahvas kogeb kaotusevalu.
See on traumeeriv.
Meil läheb veel aega, et analüüsida ja mõista,
mis meiega juhtus ja miks ning pühenduda vaimsele ärkamisele.
Armeenia ei tähista sel aastal uut aastat ja jõulupühi pidulikult,
kuna 2020. a laastas Armeeniat sõda, mistõttu kaotasime palju.
Tuhanded noored kaotasid elu ja kaotasime ajaloolise asuala.
Tavapäraselt on pealinn Jerevan jõuludel valgusküllaselt ehitud
kuid tuju on hääbunud pärast koroonaviiruspuhangut ja sõda.
Siiski panevad usklikud tuleviku osas oma usu Jumalasse.
See on leinamise ja endasse vaatamise aeg.
Täname selle eest, mis meil on.
Jeesuse sünd paneb meid mõtlema riigi ja unistuste taassünnist
ning loodetavasti suudame veel püsti tõusta ja kaitsta enda maad.
Chuck Holton Armeeniast CBN Newsile
Korea sõja leitnandist üleilmse teenistuse loomiseni.
Pat Robertson räägib,
kuidas Jumal on teda igal sammul juhtinud.
Oma hiljutises raamatus räägib ta
oma isiklikust usuteekonnast ning kuidas tavaline elu
võib Jumala kätte antuna muutuda erakordseks.
Selles raamatus avastad,
kuidas saada iga päev soosingut, tarkust ja õnnistusi,
kuidas ületada tagasilööke ning usaldada Jumalat
ja kuidas kuuled Jumalalt enda eluks.
Lisaks põnevad eksklusiivsed lood
Pati ärikogemustest ja poliitilisest tähelepanust.
Avasta, kuidas elu Jumalaga võib olla põnev ja täis tõotusi.
Lisainfo ekraanil.
Elude muutmine on nüüd lihtsamast lihtsam.
Lisainfo ekraanil.
Lõpetuseks.
Indialasest tüdruk palvetas, et ta vend lõpetaks halva käitumise.
Tunnen seda vahel George osas. - Naljahammas.
Miski ei näinud muutuvat,
kuni Jumal kõnetas teda "Superraamatu" multifilmis.
Vaadake.
Spandana armastab oma väikevenda Ahjayd,
kes võib vahel olla üsna raske käitumisega.
Ta on väga pahatahtlik.
Ta alustab kaklusi ja õpetaja kaebab selle pärast.
Ta saab karistada nii koolis kui kodus.
Tunnen end nii halvasti ja nutan, kui ta satub jälle probleemidesse.
Spandana tahtis aidata venda, kuid ei teadnud, kuidas.
Ühtäkki hakkas ta koolis Superraamatut vaatama.
Vaatasin "Superraamatu" osa "Proov" (ingl "The test").
Aabraham palvetas ja uskus Jumalat.
Pärast seda palvetasin Jeesuse poole.
Olen sellest ajast palunud,
et mu vennal läheks koolis hästi ega satuks enam probleemidesse.
Spandana sõnul sai ta palvevastuse, kui Ahjay sai koolis hea hinde.
Palvetasin, et mu vend saaks hindeks 4 või 5.
Sel päeval läks mu pere kooli.
Õpetaja pani hindeks 4.
Ta ei kakle enam nii palju
ega satu koolis ja kodus probleemidesse.
Spandana sõnul suudab Jeesus vastata kõigile ta palvetele.
Kui vaatasin Superraamatut, õppisin nii palju Jeesusest.
Tänan, CBN, et näitasite mulle "Superraamatut".
"Superraamat" teeb head tööd üle maailma
ning kuulutab evangeeliumi Jeesusest Kristusest.
Aitas ta halvasti käituvat venda ning ehk saan ka sind vaatama.
Teen nalja, George on imeline. - Suur aitäh, et vaatasite.
Kohtumiseni järgmisel nädalal ja Jumal õnnistagu teid.
Tõlge: Mailis Lepp